ব্রাজিলের রিভালডো ঠিক এই কাজটাই করেছেন। গ্রুপের খেলায় তুরস্ক বেশ দাপিয়ে খেলছে। রিভালডো কর্নার কিক নিতে বেকার সময় নষ্ট করছেন দেখে তুরস্কের হাকান ওনসাল রিভালডোর দিকেই বলটা কিক করেন। বল গিয়ে লাগে রিভালডোর থাইতে। ব্যস ওতেই কাফি। রিভালডো নাটকীয়ভাবে দু’হাতে মুখ ঢেকে যন্ত্রণায় মাটিতে আছড়ে পড়েন। রেফারি এক সেকেন্ড দেরি না করে হাকানকে লাল কার্ড দেখালেন, মাঠ থেকে বের করে দেওয়া প্লাস ব্রাজিলের অনুকূলে পেনাল্টি দিয়ে সব দায়িত্ব সেরে ফেললেন। রিভালডো পেনাল্টি থেকে গুছিয়ে গোল করলেন।